Biskit en die Boomhuis deur Hilde Hay
Hilde Hay is 'n sielkundige wat navorsing, assessering, loopbaan- en ouerbegeleiding doen. Na meer as twee dekades in Johannesburg het sy en haar gesin die grote stad verruil vir 'n klein kusdorpie in die tuinroete. Daar bied sy 'retreats' aan om vir mense die spasie te skep om tot stilstand te kom.
Presies op die plek waar sy nou woon, was daar 'n regte boomhuis, in 'n regte peperboom, langs 'n regte meer. Dit is waar Biskit se storie gebore is.